****REPUBLIKA HRVATSKA

MEĐIMURSKA ŽUPANIJA

**UMJETNIČKA ŠKOLA**

**MIROSLAV MAGDALENIĆ ČAKOVEC**

**OSNOVNA GLAZBENA ŠKOLA**

**OSNOVNA ŠKOLA KLASIČNOG BALETA**

V. NAZORA 14

ČAKOVEC

**Pravilnik o akceleraciji učenika**

**Umjetničke škole Miroslav Magdalenić Čakovec**

**Čakovec, 02. 10. 2024. godine**

Na temelju članka 64. Zakona o odgoju i obrazovanju u osnovnoj i srednjoj školi (NN 87/08, 86/09, 105/10, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23), članku 12. *Zakona o umjetničkom obrazovanju* i (NN 130/2011) te člancima 22. i 136. Statuta Umjetničke škole Miroslav Magdalenić Čakovec, Školski odbor Umjetničke škole Miroslav Magdalenić Čakovec na sjednici održanoj 02. 10. 2024. godine donosi:

**Pravilnik o akceleraciji učenika**

**Umjetničke škole Miroslav Magdalenić Čakovec**

**1. OPĆE ODREDBE**

*Predmet Pravilnika*

Članak 1.

(1) Ovim Pravilnikom utvrđuje se procedura, uvjeti, rokovi, način organizacije nastave i polaganje ispita za učenike uključene u akcelerirani program.

(2) U skladu sa Zakonom o umjetničkom obrazovanju i kurikulumom umjetničkog obrazovanja učenici mogu završiti umjetničko obrazovanje u trajanju kraćem od propisanog, ovisno o razini napredovanja u stjecanju znanja, razvoju vještina, sposobnosti i stavova.

(3) Učenik može tijekom jedne godine završiti najviše dva razreda.

(4) Ne preporuča se uključivanje u akcelerirani program 2 školske godine za redom.

(5) Za učenike osnovne škole klasičnog baleta akcelerirani program se ne preporuča.

**2. AKCELERIRANI PROGRAM**

*Pisani zahtjev roditelja*

Članak 2.

(1) Pisani zahtjev roditelja učenika uz obrazloženje o razlozima potrebe akceleracije upućuje se na naslov Vijeća pročelnika. Rok za predaju zahtjeva je najkasnije do posljednje sjednice Vijeća pročelnika u tekućoj školskoj godini, u kolovozu.

(2) Uz Zahtjev je potrebno priložiti tablicu s popisom predmeta polazišnog razreda sa potpisima predmetnih učitelja koji čine suglasnost za pohađanje akceleriranog programa.

(3) Zahtjev i Tablica se nalazi na web stranici škole. Zahtjev popunjava roditelj. Tablicu je roditelj dužan predočiti predmetnim učiteljima koji svojim potpisom jamče razinu napredovanja i usvojenih vještina, količinu obrađenog gradiva i razinu znanja koja su neophodna za uključivanje u akcelerirani program.

(2) Vijeće pročelnika razmatra zahtjev uz prethodno savjetovanje svih predmetnih učitelja polazišnog razreda programa akceleracije.

(3) O mogućnosti uključivanja učenika u akcelerirani program odlučuje Vijeće pročelnika. Odluka Vijeća pročelnika je konačna.

*Uvjeti za odobrenje akceleriranog programa*

Članak 3.

(1) U trenutku predaje zahtjeva polazišni razred učenika mora biti 4. ili 5. razred Osnovne glazbene škole. Iznimno, uz pisano obrazloženje predmetnog učitelja, Vijeće pročelnika može odobriti akcelerirani program za učenika 2. polazišnog razreda.

(2) Opći uspjeh učenika u polazišnom razredu mora biti odličan (5,00).

(3) Osnovni razlog za odobrenje akceleracije je mogućnost nastavka obrazovanja u srednjoj glazbenoj školi, što svojim potpisom jamče i predmetni učitelji.

*Organizacija nastave*

Članak 4.

(1) Nastava temeljnog predmeta održava se po redovnom modelu uz mogućnost pohađanja dodatnih satova o čemu odlučuje učitelj temeljnog predmeta.

(2) Nastava solfeggia organizira se na način da učenik uključen u akcelerirani program u 1. polugodištu pohađa redovnu nastavu polazišnog razreda do polaganja predmetnog ispita iz solfeggia, a paralelno hospitira na nastavi ishodišnog razreda. U 2. polugodištu učenik pohađa nastavu ishodišnog razreda uz uvjet da je položio predmetni ispit. O načinu pohađanja nastave solfeggia odlučuje predmetni učitelj. Učenik također ima mogućnost pohađanja dodatne nastave o čemu odlučuje predmetni učitelj.

(3) Nastava skupnog muziciranja održava se po redovnom modelu uz mogućnost pohađanja dodatnih satova o čemu odlučuje predmetni učitelj. Učenik polazišnog 2. razreda uključuje se na nastavu skupnog muziciranja u 2. polugodištu, odnosno nakon položenih predmetnih ispita za 2. razred.

(4) Nastava izbornih predmeta (klavir i teorija glazbe) za učenike ishodišnog 6. razreda organizira se nakon polaganja predmetnih ispita polazišnog razreda ukoliko je takva nastava u tekućoj školskoj godini planirana i organizirana za redovne učenike 6. razreda.

*Ispiti*

Članak 5.

(1) Učenik je dužan položiti sve predmetne ispite polazišnog razreda najkasnije do početka 2. polugodišta. Rokove za polaganje ispita određuje Vijeće pročelnika.

(2) Učenik polaže sve predmetne ispite ishodišnog razreda tijekom redovnih ispitnih rokova na završetku nastavne godine.

(3) Ukoliko učenik ne položi ispite s općim uspjehom koji je minimalno (4,50), akceleracija se neće priznati i učenik ostaje u statusu redovnog učenika polazišnog razreda.

1

*Ispitno povjerenstvo*

Članak 6.

(1) Ispitno povjerenstvo čine 3 člana i to: predsjednik komisije (pročelnik odjela struke), učitelj istog ili srodnog predmeta struke i predmetni učitelj. Pročelnik odjela ravnatelju predlaže članove Povjerenstva te jednog učitelja kao zamjenu. Povjerenstvo imenuje ravnatelj.

(4) Ispitnu ocjenu Ispitno povjerenstvo dužno je neposredno nakon ispita priopćiti učeniku. Ocjena Ispitnog povjerenstva je konačna.

*Zapisnik o polaganju ispita*

Članak 7.

(1) O polaganju svih ispita vode se zapisnici na propisanom obrascu.

(2) Zapisnike potpisuju svi članovi ispitnog povjerenstva i ravnateljica Škole.

*Dokumentacija i evidencija*

Članak 8.

(1) Svi elementi akceleracije bilježe se u:

 - e-Matici,

 - e-Dnevniku,

 - e-Imeniku,

 - osobnoj evidenciji predmetnih učitelja.

(2) Učeniku se nakon uspješne akceleracije u jednoj školskoj godini izdaju 2 svjedodžbe: za polazišni i za ishodišni razred.

**3. ZAVRŠNE ODREDBE**

Članak 9.

Ovaj Pravilnik stupa na snagu dan nakon objave na oglasnoj ploči Škole.

Članak 10.

Ovaj *Pravilnik* može se mijenjati i nadopunjavati samo u postupku i na način na koji je donesen.

Predsjednik Školskog odbora:

Vjeran Vidović, prof. mentor

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ravnateljica mentor:

Senka Bašek-Šamec, Mag. Art.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Pravilnik o akceleraciji učenika Umjetničke škole Miroslav Magdalenić Čakovec* objavljen je na oglasnoj ploči 02. listopada 2024. godine, a stupa na snagu 03. listopada 2024. godine.

KLASA: 011-03/24-02/02

URBROJ: 2109-50-24-4

Čakovec, 02.10.2024. godine.